Il-każ fl-Italja ta' Andrea Serrani, partitarju ta' Fiorentina ta' 45 sena residenti Chiaravalle, li qed jiġi akkużat bi vjolenza sesswali talli mess il-warrani tal-ġurnalista Greta Beccaglia waqt kollegament dirett, jidher li qajjem kaos sħiħ. Waqt intervista mill-midja xi sigħat wara li dak li għamel spiċċa qajjem kontroversja fuq il-midja soċjali, Serrani qal li għamel dik l-azzjoni wara li t-tim tiegħu spiċċa tellief. Parti mill-kundanna għal Serrani hi li mhux ħa jitħalla jidħol fi grawnd tal-futbol għal tliet snin u f'riskju li jeħel bejn sitta u 12-il sena priġunerija. Il-pubbliku ħadha kontrieh u qed ikun solidari mal-ġurnalista, li skont sorsi Taljani għamlet iljieli sħaħ ma torqodx. Fuq il-paġna tar-ristorant tiegħu, 'Il Ranocchiaro', ħafna qegħdin anke jikkummentawlu kontrieh, fejn persuna kitbet, "anke jekk ma tneżżaħħhiex, xorta vjolenza bl-istess mod għamiltilha." Waqt ix-xandira diretta, il-ġurnalista rreaġixxiet mall-ewwel u qaltlu li dik mhix ħaġa aċċettabbli li għamel. Apparti minn hekk kien hemm ġenn sħiħ b'bost partitarji ħerġin mill-grawnd, u b'ieħor ħareġ is-subgħa tan-nofs quddiem il-kamera. Miktub Minn Stejjer popolari "Iddispjaċuta Li Kont Biss Ftit Jiem Bogħod Milli Nesperjenza Opportunità Unika F'Ħajti..." - Kuraġġ Maria Cini! Tabiba Tiżvela Dwar Is-Sintomi Ewlenin Tal-Varjant Tal-Covid-19 Omicron Frodi Mill-Kont Bankarju Ta' Diversi Klijenti B'Wieħed Mis-Suspettati Ex-Manager Ta' Bank F'Malta "Ħalliet Din Id-Dinja Llum Fl-Età Ta' 102. Mrs Tabone Tibqa' Magħrufa Għall-Kontribut Qawwi Li Tat Fil-Qasam Edukattiv Fiż-Żejtun"